**EESTI RAHVA MUUSEUMI SÕPRADE SELTSI 2019. AASTA KROONIKA**

2019. aasta oli nii Eesti Rahva Muuseumi kui ka tema sõprade seltsi jaoks märgiline – aprillis täitus muuseumil 110. tegutsemisaasta ja selts tä- histas maikuus oma 25. sünnipäeva. Seltsi liikmed jätkasid aasta jooksul muuseumis vabatahtlike abilistena, tutvustasid ERMi nii Eestis kui vä- lismaal, korraldasid kultuuriüritusi ja õppereise, korrastasid muuseumiga seotud kultuuriloolisi objekte ning andsid oma panuse Raadi vabaõhuala külastajatele põnevamaks muutmiseks. Jätkus aktiivne infovahetus nii kodulehe kui listi vahendusel. Seltsi liikmete arv Eestis, Kanadas, Soomes, Austraalias, Venemaal ja Saksamaal kerkis üle 1720, millest tegevliikmeid on ligi 900.

# Selts koordineeris vabatahtlikku tegevust ERMis. Vabataht­ likke kaasati jätkuvalt kirjastustegevuses, abilistena muuseumi igapäevatöös, teabepäevadel ja suurüritustel.

Teavet seltsi sellealasest tegevusest kajastati sotsiaalmeedias, ERMi, ERMi Sõprade Seltsi ja Eesti Kultuuriseltside Ühenduse kodulehel. Jätkus koostöö EMSLi liikmesklubiga ja külaliikumisega Kodukant.

7. veebruaril esines Sirje Madisson seltsi vabatahtlikku tööd tutvus- tava ettekandega Eesti Külaliikumise Kodukant korraldatud seminaril

„Vabatahtlike kaasamine muuseumide tegevusse“ TÜ ajaloo muuseumis.

21. novembril 2019 toimus ERMis rahvusvaheline kultuurikorralda- jate foorum, kus muuseumiõpetaja Anti Lillak tutvustas ERMi Sõprade Seltsi vabatahtliku töö kogemust ettekandes „The Society of Friends of the Estonian National Museum: 25 years of experience in voluntary work“.

1. **detsembri tunnustussündmusel „Märka vabatahtlikku!“ mille Saku mõisas korraldasid Siseministeerium, KÜSK ja Eesti Külalii­ kumine Kodukant, sai selts oma töö eest tänukirja.** ERMi Sõprade Selts on märgise Vabatahtliku Sõber omanik juba 2016. aastast.

Vabatahtlike Värava kaudu saadud abipakkumised vahendati muu- seumi osakondadele. Aasta üks suuremaid ettevõtmisi oli jätkuvalt **osa­ lemine koostöös ERMi ja Tartu Rahvusvahelise Majaga korraldatud kultuurilist lõimumist toetavas programmis veebruarist kuni april­ lini.**

Juba mitmendat aastat **jätkati folkloristi ja keeleteadlase Jakob Hurda ning etnoloog Helmi Kurriku hauaplatside korrastamist Raadi surnuaias.** Käidi rehitsemas, puhastamas ja istutamas ning täht-

päevadel süüdati muuseumile oluliste inimeste mälestuseks küünlad. Koostöö jätkus Tartu Linnavalitsuse, Muinsuskaitseameti ja asutusega Tartu Kalmistud.

Tööd vabatahtlikega hõlbustas pidevalt täienev andmebaas ja regu- laarselt toimuvad küsitlused tagasiside osas.

Järgides vabatahtliku tegevuse head tava tegeleti tublide abilistega ka väljaspool ühistegevust – vahetati teateid toimuvast, analüüsiti tehtut ja talletati ideid tulevikuks. **Seltsi üldkoosolekul 11. mail tänati neid, kes olid aasta jooksul panustanud vabatahtlikku tegevusse seltsi aasta­ raamatuga Lee 25. Suur osa tiraažist läks jagamiseks ERMi kirja­ saatjatele. Maikuus toimus kultuurireis Moskvasse ning augustis käisid seltsi liikmed Lõuna­Prantsusmaal. Traditsiooniline, arvult juba neljateistkümnes mõisareis viis Viljandimaale Suure­Kõpu mõisa.** Teel sinna astusime Kõpu Peetri koguduse õpetaja Hedi Vilumaa kutsel sisse ka uhkesse Kõpu kirikusse. Mõisa ballisaali kogunenud seltsi liikmeid tervitas juhatuse esimees Tanel Linnus, mulgi keele ja meele tõi läbi laulu ja soojade sõnade kohalviibijateni Alli Laande Mulgi Kultuuri Instituudist ning mõisakooli laste esinemise juhatas sisse kooli direktor Linda Soots. Suure-Kõpu mõisa põneva ajaloo tõid seltsi liikmeteni asja- tundlikud giidid. Osavõtjaid oli 2019. aasta reisidel kokku üle 200.

# Selts tegi koostööd Tartu linna ja vallaga, kultuuriseltsidega nii

**Eestis kui välismaal, Tartu Ülikooli, Helsingi Ülikooli, Jyväskylä Ülikooli ja teiste teadusasutustega.**

Aeg on näidanud, et koostöö loob tugeva suhtlusvõrgustiku mõtte- kaaslaste vahel ja kogukonnatöö muutub mitmekülgsemaks. Samuti laienevad võimalused tutvustada Eesti Rahva Muuseumi tegevust.

1. **–11. maini osales selts koos muuseumiga rahvusvahelisel kir­ jandusfestivalil Prima Vista. Koostöös ERMi, Tartu linna ja vallaga korraldati 23. juunil jaaniõhtu Raadil, teadusasutuste toel 13. märt­ sil emakeelepäev ERMis ning tervet aastat täitnud rahvaluule­ ja keeleteadlase Jakob Hurda 180. sünniaastapäeva tähistamine.** Jakob Hurda kohta kirjutas ajaloolasest seltsiliige Kersti Taal ajalehte Postimees artikli „Suurmehe monumendiks sai Eesti Rahva Muuseum“ (27.07.2019) ning samateemalise blogiloo ERMi kodulehele.

22. juulil korraldas selts mälestusürituse Jakob Hurda hauaplatsil aja- loolisel Maarja kalmistul Raadil. Esinesid ERMi arendusdirektor Viljar Pohhomov ja teadur Indrek Jääts ning Risto Järv Eesti Rahvaluule Arhii- vist. Musitseeris viiuldaja Helina Sommer. Sündmust kajastas ka Posti- mees („Raadi kalmistul avaldati austust 180 aasta eest sündinud suur- mehele“).

10. oktoobril avanes ERMis Eesti Maaülikooli ülevaatenäitus „100 aastat emakeelset põllumajanduslikku kõrgharidust“, mille koostajate-

le oli Tartu Ülikooli Raadi põllumajanduslike katsejaamade teemal abiks Sirje Madisson.

14. novembril sai täiendust seltsi ruumides eksponeeritud Tartu Üli- kooli vabade kunstide professori ja seltsi auliikme **Kärt Summataveti loomelaud**, kuhu ilmuvad professuuri ajal valminud ideed ja ehtekomp- lektid.

Jätkus koostöö Soome muuseumide ümber koondunud seltsidega (Kotka Merekeskus Vellamo, Soome Rahvusmuuseum) ja Londoni Eesti Seltsi, Tšehhi Eesti Klubi, Peterburi Eesti Seltsi, Mikkeli Eesti Seltsiga Mihkel, ühendusega Varsinais-Suomen Viro Keskus ry ja teiste Eesti Kul- tuuriseltside Ühenduse liikmetega. Samuti arenes koostöö välismaa tea- dusasutustega. **ERMi rändnäituse „Finno­Ugric and Samoyed Peop­ les“ ränd Soomes jätkus seltsi kaasabil ka 2019. aastal.** 25.01–09.02 oli näitus avatud Jyväskylä linnaraamatukogus. ERMist ja näitusest rää- kis teadur Svetlana Karm ja teda toetas Vesa Järva Jyväskylä ülikoolist.

V. Järva külastas aprillis ka ERMi.

Koostöös Turu Eesti Keskuse (Varsinais-Suomen Viro Keskus ry), Ees- ti aukonsulaadiga Turus ja Eesti suursaatkonnaga Helsingis sai näituse- ga 22.02–28.04 tutvuda Joensuu Põhja-Karjala Muuseumis, 3.06–30.06 Raisio linnaraamatukogus, 3.07–20.08 Eesti aukonsulaadis Turus ning Turu Messikesuse suurüritustel 23.08–25.08, 4.10–6.10 ja 25.10–27.10.

# Selts jätkas Raadi ajaloo ja muuseumi poolt külastajatele loodud vaba aja veetmise võimaluste tutvustamist. Toimusid avalikkusele suunatud üritused ERMis ja välismaal.

**23. juunil oli selts Tartu linna jaaniõhtu peakorraldaja.** Pere- päeval sai mõisapargis lustida mitmesugustel atraktsioonidel, osaleda ajaloolises orienteerumismängus, külastada miniloomaaeda, näidata Maanteeameti telgis oma liiklusteadmisi, käia Raadi ajalugu tutvustaval näitusel, teha temaatilisi näomaalinguid ning mängida vabaõhumalet ja

-kabet. Pidulistele esinesid ansamblid Kruuv, Kratt ja Tuulelõõtsutajad. Laval oli ka Eesti üks paremaid lõõtsamängijaid Etnokulbi omanik Juhan Uppin. Külastajaid oli sel päeval Raadil üle 10 000. Koostööd tehti ERMi, Maanteeameti, Päästeameti ja muidugi seltsi vabatahtlikega. Toetajad olid Tartu linn, Tartu vald, ERM ja ERMi Sõprade Selts.

Selts jätkas väljaande **„Raadi raamat: pildid sündinud asjadest“** tutvustamist teabepäevadel, seda kingiti koolidele, vabatahtlikele ja levitati seltsi liikmete kaudu. **Vastavalt Eesti Rahva Muuseumiga sõl­ mitud koostöölepingule 4.11.2016 koguti sihtotstarbelisi annetusi teemapargi arendamiseks.**

# märtsil oli seltsi korraldatud emakeelepäeval ERMi teatrisaa­ lis külas Ferdinand Johann Wiedemanni keeleauhinna 2019. aasta laureaat Tallinna Ülikooli rakenduskeeleteaduse professor Krista

**Kerge** ettekandega „Meie avarduv keele- ja vaimuruum“. Kaasettekanne oli kõrge keeleuhinna 2018. aastal pälvinud keeleteadlaselt Reet Kasikult. Päeva muusikalise sissejuhatuse „Minu ilusas emakeeles“ tegi kammer- koor Helü. Sirje Madissoni koostatud raamatunäitusel sai tutvuda Kris- ta Kerge trükis ilmunud töödega. Päeva rahastasid Eesti Kultuurkapitali Tartumaa ekspertgrupp, ERMi Sõprade Selts ja Eesti Rahva Muuseum.

1. **märtsil olime juba üheksandat korda kutsutud Petseri Ling­ vistilisse Gümnaasiumi eesti keele päeva sisustama.** Eesti keele aastale mõeldes oli teemaks „Keel ja kiri“. Koos õpiti mõistma rahvus- like mustrite (kirjade) tähendust. Õpilastele jäid mälestuseks muuseu- mi näitusi kirjeldavad trükised, Anu Raua vaipadega postkaardid ning ühiselt kirjatud torusallid ning kujundatud peremärgid. Sõitu rahastasid Hasartmängumaksu Nõukogu ja ERMi Sõprade Selts.

15. detsembril olime palutud Eesti Keele Instituudi ning Haridus- ja Teadusministeeriumi poolt korraldatud eesti keele aasta tänuüritusele Niguliste kirikus.

# Jätkus seltsi tegevuse arendamine

**Seltsi juhatuse koosolekutel** kuulati ära ülevaated projektide kulgemi- sest ning muutustest seltsi finantsseisus. Et lahendada kiireid otsuseid nõudvaid küsimusi, suhtlesid juhatuse liikmed aasta jooksul omavahel aktiivselt ka meili teel. **Seltsi liikmeskond täienes, jätkus mõnus suht­ lus ja asjalik infovahetus.**

Seltsi info ERMi kodulehel annab operatiivse ülevaate toimunud ja ees ootavatest üritustest ning võimaluse seltsiga liitumiseks. Üle 600 seltsi liikme saab teateid muuseumis ja seltsis toimuvast listi kaudu ning üle 1700 sõbra jälgib seltsi tegemisi Facebookis.

Kõiki infovahetuse kanaleid haldab Sirje Madisson, kes koostab ja täiendab ka seltsi mahukat fotoarhiivi.

Seltsi tegevusest andsid ülevaate ka artiklid ERMi aastaraamatus, Mulkide Almanakis, Vabatahtlike Väravas ning kajastused perioodikas.

2019. aastal kirjutati mitmeid **projekte/rahataotlusi**, et kindlustada vahendid ERMi heaks toimuvateks plaanilisteks tegevusteks – jaanipäe- vaks, emakeelepäevaks, eesti keele päevaks Petseris ja aastaraamatu Lee trükkimiseks.

**ERMi Sõprade Selts tähistas oma 25. sünnipäeva üldkoosoleku­ ga 11. mail** muuseumi Jakob Hurda saalis. Kohal oli üle 80 seltsi liik- me. Ettekannetega esinesid ERMi Sõprade Seltsi juhatuse esimees Tanel Linnus, ERMi direktor Alar Karis ja TÜ etnoloogiaprofessor Art Leete. Meeleolu lõi bluusikitarrist Andres Roots. Saalisviibijad valisid koosole- ku juhatajaks **Jaan Õunapuu**, kes meenutas seltsi asutamist 25 aastat tagasi Tartu Ülikooli aulas, kui kohal viibis peaminister Mart Laar ja

loomulikult seltsi loomise initsiaator ERMi tollane direktor Tõnis Lukas. Ettevõtmist kandis unistus ERMi uuest majast.

ERMi direktor **Alar Karis** tervitas seltsi liikmeid juubeli puhul ja avaldas tänu neile, kes olid seltsi asutamise juures. On tore, et seltsi liik- mete arv kasvab ja muuseum ning selts peavad mõtlema, kuidas seda potentsiaali veelgi paremini ära kasutada.

**Tanel Linnus** hindas kõrgelt seda, et seltsist on kirjutatud paljudes väljaannetes ja see on toonud juurde uusi aktiivseid liikmeid. Seltsi tege- vus on jätkuvalt projektipõhine, tehakse koostööd kultuuri- ja teadus- asutustega ning kaasatakse oma ettevõtmistesse kogukonna liikmeid. Kõik aastaks planeeritu sai tehtud.

**Art Leete** vaatles muuseumi tegevust hõimusidemete taustal ning meenutas meie kuulsaid eelkäijaid Jakob Hurta ja Johann Voldemar Jann- senit nende suurtel tähtpäevadel.

Seltsi aastaraamatut Lee 25 tutvustas koostaja **Sirje Madisson**, kes juhtis tähelepanu sellele, et alates juubelinumbrist on Lee kaanekujun- dus (autor ERMi peakunstnik Jane Liiv) muutunud värvilisemaks. Tänu- täheks said Lee numbri autorid Tanel Linnus, Tõnis Lukas, Kärt Summa- tavet, Krista Aru, Terje Anepaio, Kersti Taal, Ene Puusemp, Kuno Raude, Priit Halberg, Marina Zasetskaja, Varje Sootak, Tiina Tael, Agnes Aljas ja Aare Lõhmussaar, toimetuse liikmed Tuuli Kaalep, Arp Karm, Karin Kastehein ja Jane Liiv ning aasta jooksul silma paistnud seltsi vabataht- likud Aita Meier, Ene Puusemp, Elvi Tani, Eha Jakobson, Tiina Kohver, Helve Ulmas, Ülli Tiidor, Reet Pensa, Talvi Õkva, Erika Paloveer, Kuldar Kaljurand, Hele Ellermaa, Asta Liivak, Lea Morgen ja Maie Vassiljeva.

Koosolekust osavõtjad valisid seltsi 2019. aasta auliikmeks seltsi väl-

jaannete viljaka kaasautori, Raadi ajaloo propageerija ja sealsete ürituste hinge **Ülo Siimetsa.** Mälestuseks sai vastne auliige kodumaisest puidust valmistatud ja vastavat graveeringut kandva käsitöökella. Kella ostuga kaasnes ühe puu istutamine.

Selline oli Eesti Rahva Muuseumi Sõprade Seltsi aasta 2019 – juubeli- hõnguline ja rõõmsalt töine.